খবর পেয়ে বন দফতরের কর্তারা ঘটনাস্থলে ছুটে আসেন। কিন্তু ততক্ষণে চিতাবাঘটি হাওয়া। বন দফতরের কর্মীরা গোটা বিধানসভা চত্বরে কার্যত চিরুনি তল্লাশি চালান। তাদের সঙ্গে যোগ দেয় পুলিশ। ঘিরে ফেলা হয় গোটা এলাকা। ঘটনাস্থলে উপস্থিত পুলিশ জানিয়ে দেয়, বন দফতর গোটা বিধানসভা চত্বর নিরাপদ ঘোষণা না করা পর্যন্ত কাউকে ভিতরে ঢুকতে দেওয়া হবে না। বিকেলের দিকে চিতাবাঘটি ধরা পড়ার পর আতঙ্কের অবসান হয়।